ฮั่งเส็งปิดเช้าขยับขึ้นแค่ 9.15 จุด เหตุผิดหวังข้อมูลการค้าจีน
ฮั่งเส็งปิดเช้าขยับขึ้นแค่ 9.15 จุด เหตุผิดหวังข้อมูลการค้าจีน
8 ก.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าขยับขึ้นเพียงเล็กน้อย โดยดัชนีฮั่งเส็งบวก 9.15 จุด หรือ 0.04% ปิดภาคเช้าที่ 20,592.67 จุด หลังจีนเผยมูลค่าการค้าต่างประเทศเดือนส.ค.ปรับตัวลดลง
สำนักงานศุลกากรจีนเปิดเผยว่า การค้าต่างประเทศของจีนในเดือนส.ค.ปรับตัวลง 9.7% เมื่อเทียบรายปี สู่ระดับ 2.04 ล้านล้านหยวน (3.208 แสนล้านดอลลาร์) ซึ่งเป็นการปรับตัวลงรุนแรงมากขึ้นหลังจากที่หดตัว 8.8% ในเดือนก.ค.
การส่งออกในเดือนส.ค.ลดลง 6.1% เทียบรายปี แตะ 1.2 ล้านล้านหยวน หลังจากร่วงลง 8.9% ในเดือนก.ค. ขณะที่การนำเข้าในเดือนส.ค.ร่วงลง 14.3% มาอยู่ที่ 8.361 แสนล้านหยวน หลังจากลดลง 8.6% ในเดือนก.ค.